laion/Wikipedia-Exotic huggingface dataset:
দাণ্ডিয়া রাস

দাণ্ডিয়া রাস (ইংরেজি: Dandiya Raas), রাস বা ডাণ্ডিয়া রাস হল ভারতের গুজরাত রাজ্যে উদ্ভূত ও নবরাত্ৰি উৎসবে প্ৰদৰ্শনকৃত জনপ্ৰিয় একপ্রকার সামাজিক তথা ধৰ্মীয় লোকনৃত্য। রাজস্থানের মারওয়ার অঞ্চলেও এই নৃত্য প্ৰদৰ্শন করা হয়। দাণ্ডিয়া রাস নাচে পুরুষ ও মহিলারা হাতে সরু ও হালকা লাঠি নিয়ে বৃত্তাকারে নৃত্য প্ৰদৰ্শন করে থাকে। তারা নৃত্যকালে ব্যবহার করা এই লাঠিকে ডালক দাণ্ডিয়া (ডাণ্ডিয়া) বলে ডাকে। ডালক দাণ্ডিয়াগুলোতে নিয়মিত আঘাত করে এই নৃত্য করা হয়। এতে একরকম দ্যোতনা ও শব্দের সৃষ্টি হয়। "রাস" শব্দটি "রস" শব্দ থেকে এসেছে, যা আবেগ ও অনুভূতির সাথে সম্পর্কিত একটি নান্দনিক ভারতীয় ধারণা। কপিলা বাতস্যায়নের মতে রাসের নান্দনিক তত্ত্বে ভারতীয় শিল্পকলাকে অন্তর্নিহিত একতা প্রদান করে। আরেকটি মতে ডাণ্ডিয়া বা দাণ্ডিয়া শব্দটি মূল "দণ্ড" বা "ডাণ্ডা" শব্দ থেকে এসেছে, যার অর্থ হচ্ছে সরু লাঠি। গুজরাতে একে সাধারণত শুধু রাস বলেই ডাকা হয়। দেবী দুর্গার সন্মানে দাণ্ডিয়া রাস প্রদর্শন করা হয়। দাণ্ডিয়া রাস প্রকৃতপক্ষে দেবী দুর্গা এবং মহিষাসুরের মাঝে ঘটা যুদ্ধের একটি নাট্যরূপ। এই নৃত্যকে 'তরোয়াল নৃত্য' বলেও ডাকা হয়। নৃত্যে ব্যবহার করা দাণ্ডিয়া বা লাঠি দেবী দুর্গার তরোয়ালের প্রতিনিধিত্ব করে। নৃত্যটি বর্তমানে গুজরাতর নবরাত্রির একটি গুরুত্বপূর্ণ অংশের পাশাপাশি অন্যান্য শস্য সম্পর্কিত উৎসবের সঙ্গে জড়িত। দাণ্ডিয়া রাস, গোপগুণ্ঠন ছলঙা রাস ও মের ডাণ্ডিয়া রাস হচ্ছে রাসের জনপ্রিয় কয়েকটি রূপ। গুজরাতের সৌরাষ্ট্রে পুরুষদের পরিবেশন করা রাস ও মহিলাদের করা নৃত্যকে রাসদা নামে অভিহিত করা হয়। রাসে নৃত্যের উপাদান অধিক বিশিষ্ট এবং রাসদাতে সংগীত অধিক বিশিষ্ট বলে বিবেচিত হয়। পুরুষ ও মহিলারা পরম্পরাগতভাবে দাণ্ডিয়া-রাসে যোগদান করে ও জোড়ায় জোড়ায় নৃত্য করে। অর্থাৎ নৃত্যটিতে যুগ্ম সংখ্যায় শিল্পী থাকা বাঞ্ছনীয়। সাধারণত দুটি সারি গঠন করা হয় এবং সঙ্গীরা পরস্পরের মুখোমুখি হয়। সারিগুলো ঘড়ির কাঁটার অভিমুখ অনুযায়ী এগোতে থাকে এবং প্রতিটি ব্যক্তি তার সঙ্গীর লাঠিতে আঘাত করে এগোয়, তারপরে পাশের দুটি লোকের দিকে চলে। সারির শেষে প্রতিটি বিপরীত রেখার সাথে পরিবর্তন করা হয় ও নতুন সারি যুক্ত হয়, তাই চলাচল অবিচ্ছিন্ন থাকে। দাণ্ডিয়ার সংগীত প্রথমে ধীর লয়ে আরম্ভ হয়। এটি কাহারবা নামে একটি অষ্টতাল সময় চক্র এবং নিম্নলিখিত পদ্ধতিতে সঞ্চালিত হয়: প্রথম তালে নিজের লাঠিগুলো একসাথে আঘাত করা হয়, তারপরে সঙ্গীর সাথে ডান লাঠি, তারপরে বাম লাঠিকে (বা একই লাঠি যদি একটি লাঠিই ব্যবহার করা হয়) আঘাত করা হয়। তারপরে প্রত্যেকে ডান দিকের লাঠিগুলোতে আঘাত করার জন্য সঙ্গীর দিকে ফিরে ফিরে নতুন জায়গায় এবং নতুন সঙ্গীর কাছে দুটি জায়গায় যাওয়ার আগে একসাথে নিজের লাঠিগুলি আঘাত করতে বাম দিকে ফিরে যায়। Education, International Society for Music (১৯৮৪)। ISME Yearbook (ইংরেজি ভাষায়)। B. Schott's Söhne। পৃষ্ঠা 118।  Sharma, Manorma (২০০৭)। Musical Heritage of India (ইংরেজি ভাষায়)। APH Publishing। পৃষ্ঠা 59। আইএসবিএন 9788131300466।  Khyāta: itihāsa, kalā, evaṃ saṃskr̥ti kī śodha patrikā (হিন্দি ভাষায়)। Marubhūmi Śodha Saṃsthāna। ২০০২। পৃষ্ঠা 240।  Vatsyayan, Kapila (১৯৮৭)। Traditions of Indian folk dance (ইংরেজি ভাষায়)। Clarion Books associated with Hind Pocket Books। পৃষ্ঠা 5। আইএসবিএন 9788185120225।  David। Performing faith। পৃষ্ঠা 138–9।
ম্যাজিক (২০২১-এর চলচ্চিত্র)

ম্যাজিক একটি ভারতীয় বাংলা মনস্তাত্ত্বিক রোমাঞ্চকর চলচ্চিত্র, যেটি পরিচালনা করেছেন রাজা চন্দ এবং প্রযোজনা করেছেন সুমন সেনগুপ্ত। এতে অভিনয় করছেন অঙ্কুশ হাজরা, ঐন্দ্রিলা সেন, পায়েল সরকার। এসএসজি এন্টারটেইনমেন্টের ব্যানারে ১২ ফেব্রুয়ারী, ২০২১-এ চলচ্চিত্রটি মুক্তি পায়। অঙ্কুশ হাজরা ঐন্দ্রিলা সেন পায়েল সরকার পিয়ান সরকার বিদীপ্তা চক্রবর্তী দেবশঙ্কর হালদার Sarkar, Roushni। "Raja Chanda begins Magic shoot, launches first look"। Cinestaan। ২০২১-০১-২১ তারিখে মূল থেকে আর্কাইভ করা। সংগ্রহের তারিখ ২০২১-০১-১৫।  "Real-life couple Ankush and Oindrila to pair up for Raja Chanda's next film, Magic"। www.indulgexpress.com (ইংরেজি ভাষায়)। সংগ্রহের তারিখ ২০২১-০১-১৫।  "Real life couple Ankush and Oindrila to create magic on reel life with their upcoming film "Magic""। Bangla Cinema.org। ২০২১-০১-২১ তারিখে মূল থেকে আর্কাইভ করা। সংগ্রহের তারিখ ২০২১-০১-১৬।  "জাদুকরের ভূমিকায় অঙ্কুশ হাজরা, রহস্য-রোমাঞ্চ নিয়ে প্রকাশ্যে 'ম্যাজিক'-এর ট্রেলার"। Indian Express Bangla। সংগ্রহের তারিখ ২০২১-০১-১৮।  "Oindrila-র সঙ্গে 'ম্যাজিক' দেখাতে হাজির Ankush"। Zee24Ghanta.com। ২০২১-০১-০৮। সংগ্রহের তারিখ ২০২১-০১-১৫।  "Raja Chanda Announces His Next Film 'Magic'; Ankush Hazara To Star As Lead Actor"। www.spotboye.com। সংগ্রহের তারিখ ২০২১-০১-১৫।  Sarkar, Roushni। "Ankush Hazra puzzles as an illusionist in Raja Chanda's Magic trailer"। Cinestaan। ২০২১-০১-২১ তারিখে মূল থেকে আর্কাইভ করা। সংগ্রহের তারিখ ২০২১-০১-১৫।  "'আমি মানুষকে তার মুখ দেখতে সাহায্য করি', 'ম্যাজিক'র ট্রেলারে মানসিক অসুস্থতা কাহিনী ফুটিয়ে তুললেন অঙ্কুশ"। Asianet News। সংগ্রহের তারিখ ২০২১-০১-১৫।  "Ankush Hazra to play important role in Pavel's psychological thriller"। News Track (English ভাষায়)। সংগ্রহের তারিখ ২০২১-০১-১৫। উদ্ধৃতি শৈলী রক্ষণাবেক্ষণ: অচেনা ভাষা (link) "Magic: I Am Focusing More On Content Driven Films, Says Ankush"। spotboye.com। সংগ্রহের তারিখ ২০২১-০১-১৫।  "ভক্তদের ইচ্ছেপূরণ! এবার পর্দায় 'ম্যাজিক' অঙ্কুশ-ঐন্দ্রিলা জুটির"। EI Samay। সংগ্রহের তারিখ ২০২১-০১-১৫।
লখনউ ক্যান্টনমেন্ট বিধানসভা কেন্দ্র

লখনউ ক্যান্টনমেন্ট ভারতের উত্তর প্রদেশের লখনউ জেলার একটি নির্বাচনী এলাকা। এটি লখনউ শহরের ক্যান্টনমেন্ট অংশ নিয়ে গঠিত। লখনউ ক্যান্টনমেন্ট, লখনউ লোকসভা কেন্দ্রের পাঁচটি বিধানসভা কেন্দ্রের একটি। ২০০৮ সাল থেকে, ৪০৩টি বিধানসভা কেন্দ্রের মধ্যে এই কেন্দ্রের অবস্থান হল ১৭৫ নম্বর। বর্তমানে এই আসনটি সুরেশ চন্দ্র তিওয়ারির দখলে, যিনি ২০১৯ সালে উপনির্বাচনে জয়লাভ করেন। ২০১৯ সালে এলাহাবাদ লোকসভা নির্বাচনে ডঃ রীতা বহুগুণা জোশী জয়লাভ করলে, এই আসনটি খালি হয় ও এতে উপনির্বাচন হয়। এর আগে ২০১৭ সালের সাধারণ নির্বাচনে সমাজবাদী পার্টি প্রার্থী অপর্ণা যাদবকে ৩৩,৭৯৬টি ভোটের ব্যবধানে হারিয়ে ডঃ রীতা বহুগুণা জোশী জয়ী হয়েছিলেন। "Assembly result 2017"। Elections.in। সংগ্রহের তারিখ ২০১৭-০৮-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
শিরা হৃৎপিন্ড

যে ধরনের হৃৎপিণ্ডের মধ্য দিয়ে শুধুমাত্র কার্বন ডাই অক্সাইড সংবলিত রক্ত প্রবাহিত হয়, তা ভেনাস হার্ট বা শিরা হৃৎপিণ্ড নামে পরিচিত। এটি শিরা হতে রক্ত গ্রহণ করে অক্সিজেনেশনের জন্য রক্ত পাম্প করে। সাধারণত মাছের সংবহনতন্ত্রে এরূপ হৃৎপিণ্ড দেখা যায়। শিরা হৃৎপিণ্ডের মাধ্যমে রক্ত বদ্ধ সংবহন পদ্ধতিতে সঞ্চালিত হয়। শিরা হৃৎপিণ্ড একচক্রীয় এবং একটি মাত্র চক্র অনুসরণ করার মাধ্যমে এটি সমগ্র দেহে রক্ত পরিবহন করে৷ এজন্য শিরা হৃৎপিণ্ড এক চক্র হৃৎপিণ্ড নামেও পরিচিত। অক্সিজেনবিহীন রক্ত শরীর থেকে প্রথমে অ্যাট্রিয়ামে (অলিন্দ) যায়। এরপরে সেই রক্তই ভেন্ট্রিকলে (নিলয়) পৌঁছে। অতঃপর রক্ত ফুলকার মাধ্যমে পরিশোধিত হয় বা অক্সিজেনপ্রাপ্ত হয় ও সারা শরীরে প্রবাহিত হয়। অন্যান্য হৃৎপিণ্ডের মত শিরা হৃৎপিণ্ডও সমগ্র দেহে অক্সিজেন, পুষ্টি উপাদান, হরমোন ইত্যাদি পরিবহন করে এবং বিপাকীয় বর্জ্য দূর করে। শিরা হৃৎপিণ্ড মানুষের হৃৎপিণ্ডের মতো চার প্রকোষ্ঠ বিশিষ্ট নয় বরং এটি দুই প্রকোষ্ঠ বিশিষ্ট। শিরা হৃৎপিণ্ডের ডান দিকে অ্যাট্রিয়াম বা অরিকল (অলিন্দ) ও ভেন্ট্রিকল (নিলয়) অবস্থিত। মানব হৃদপিণ্ড ডান অলিন্দ ও ডান নিলয়, বাম অলিন্দ ও বাম নিলয় নিয়ে গঠিত। মানুষের হৃদপিন্ডে শুদ্ধ ও অশুদ্ধ রক্ত মিশে যায় না কিন্তু শিরা হৃৎপিণ্ডে শুদ্ধ ও অশুদ্ধ রক্ত মিলেমিশে যায়। What is venous heart? Taken from byjus.com source from vedantu.com
মাসকুলার ডিসট্রফি

মাসক্যুলার ডিসট্রফি একটি জেনেটিক বা জিনঘটিত রোগ। এ রোগ হলে ডিস্ট্রোফিন প্রোটিনের অভাব দেখা দেয় যার ফলে পেশি ক্ষতিগ্রস্ত হয় ও দুর্বল হতে থাকে। কারণ, ডিস্ট্রোফিন পেশির কাজে প্রধান ভূমিকা রাখে। এ রোগের প্রভাবে হাঁটা-চলা, খাদ্য গলাধঃকরণ ও পেশির সমন্বয়ে সমস্যা হয়। মাসক্যুলার ডিস্ট্রোফি যেকোনো বয়সেই হতে পারে তবে শিশুদের এ রোগ হওয়ার সম্ভাবনা অধিক। পুরুষরা নারীদের চেয়ে এ রোগে সাধারণত বেশি আক্রান্ত হয়। এ রোগ নির্ণয়ের ক্ষেত্রে রোগের লক্ষণ ও রোগের ধরন বিবেচনায় নেওয়া হয়। যদিও এ রোগের কোনো চিকিৎসা নেই কিন্তু প্রাথমিক কিছু চিকিৎসা গ্রহণের ফলে কষ্ট কিছুটা কমে। তিরিশের বেশি ধরনের মাসক্যুলার ডিসট্রফি বিদ্যমান। এর ভেতরে নয়টি প্রধান ও বাকিগুলো দুর্লভ। এদের মধহে ডুশেন মাসক্যুলার ডিসট্রফিতে মানুষ বেশি আক্রান্ত হয়। এছাড়াও রয়েছে বেকার মাসক্যুলার ডিসট্রফি ফ্যাসিওস্কাপিউলোহিউমেরাল মাসক্যুলার ডিসট্রফি লিম্ব-গার্ডল মাসক্যুলার ডিসট্রফি ওকিউলোফ্যারিঞ্জিয়াল মাসক্যুলার ডিসট্রফি ডিস্টাল মাসক্যুলার ডিসট্রফি ইমেরি ড্রেইফাজ মাসক্যুলার ডিসট্রফি কনজেনিটাল মাসক্যুলার ডিসট্রফি মায়োটোনিক ডিসট্রফি ১. হাঁটা ও চলাফেরায় অসুবিধা। ২. প্রতিবর্তী ক্রিয়াতে অসুবিধা। ৩. বসে থাকার পরে দাঁড়ানোতে কষ্ট অনুভব হওয়া ও নিজে থেকে উঠতে না পারা। ৪. হাড় চিকন ও ভঙ্গুর হওয়া। ৫. স্কোলিওসিস রোগে আক্রান্ত হওয়া, যার প্রভাবে মেরুদন্ডে অস্বাভাবিক বক্রতা তৈরি হয়। ৬. বুদ্ধিজনিত ও মানসিক প্রতিবন্ধতা। ৭. খাদ্য গলাধঃকরণ, শ্বাস কষ্টে সমস্যা ও ফুসফুস এবং হৃৎপিণ্ডে দুর্বলতা। ৮. টিপ টিপ পায়ে হাঁটা ও বারবার হোঁচট খাওয়া। ৯. দুর্বল মোটর নিয়ন্ত্রণ। ১০. চোখে কম দেখা, কথা বলতে অসুবিধা হওয়া। ১১. কেন্দ্রীয় স্নায়ুতন্ত্র, এড্রেনাল গ্রন্থি, থাইরয়েড গ্রন্থি ক্ষতিগ্রস্ত হওয়া। যেসব ব্যক্তি ডুশেন মাসক্যুলার ডিসট্রফি রোগে আক্রান্ত তাদের কিশোর বয়সের আগেই হুইল চেয়ারের দরকার হয়। এ রোগে আক্রান্ত ব্যক্তি ২০ বছরের ভেতরে সাধারণত মৃত্যুবরণ করে। ডাক্তাররা সাধারণত নিম্নোক্ত পরীক্ষা নেওয়ার মাধ্যমে রোগ শনাক্ত করেন। ১. রক্ত পরীক্ষা করার মাধ্যমে ক্ষতিগ্রস্ত পেশি থেকে কোন ধরনের এনজাইম বের হয়ে আসে সেটির উপর ভিত্তি করে রোগ নির্ণয়। ২. রক্ত পরীক্ষা করার মাধ্যমে মাসক্যুলার ডিসট্রফির জেনেটিক মার্কার শনাক্তকরণের মাধ্যমে রোগ নির্ণয়। ৩. ইলেক্ট্রোমাইয়োগ্রাফির মাধ্যমে রোগ নির্ণয়। এ উদ্দেশ্যে পেশির ভেতরে একটি ইলেক্ট্রিক সূঁচ প্রবেশ করিয়ে পেশির বৈদ্যুতিক কার্যক্রম যাচাই করা হয়। ৪. পেশির খানিক কোষ কেটে নিয়ে সেই পেশি মাসক্যুলার ডিসট্রফিতে আক্রান্ত কিনা তা যাচাই করেও রোগ শনাক্ত করা হয়। মাসক্যুলার ডিসট্রফি রোগের সঠিক কোনো চিকিৎসা নেই যা এই রোগকে সম্পূর্ণ নিরাময় করতে পারে। কিন্তু ওষুধ গ্রহণের মাধ্যমে এ রোগের মাত্রা কিছুটা কমানো যায়। এ রোগে শরীরের যে অঙ্গ বা তন্ত্র আক্রান্ত হয় সেখানে আলাদা করে চিকিৎসার মাধ্যমে রোগের ভয়াবহতা কমানো হয়। কর্টিকস্টেরয়েড জাতীয় ওষুধের প্রভাবে পেশির শক্তি বৃদ্ধি পায় ও এটি পেশির অবনতি রোধ করে। শ্বসনতন্ত্র ও হৃৎপিণ্ড ক্ষতিগ্রস্ত হলে শ্বাস প্রশ্বাসের সুবিধার জন্য ওষুধ দেওয়া হয় এবং হৃৎপিণ্ডের চিকিৎসা করা হয়। সার্জারির মাধ্যমে স্কোলিওসিস, হৃৎপিণ্ডের অস্বাভাবিকতা, পেশির দুর্বলতা ও চোখের ছানি সারিয়ে তোলা হয়। Muscular Dystrophy : Types, Symptoms and Treatments healthline.com হতে সংগৃহীত
পীর্কনকরনাই

পীর্কনকরনাই দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি জনগণনা নগর। ২০০১ খ্রিস্টাব্দের জনগণনা অনুসারে পীর্কনকরনাইয়ের জনগণনা ছিলো ১৭,৫২১ জন৷ শহরটিতে রয়েছে ১৬ টি ওয়ার্ড৷ ২০১১ খ্রিটাব্দে ভারতের জনগণনা অনুযায়ী পীর্কনকরনাইয়ের মোট জনসংখ্যা ২৯,২৫০ জন, যেখানে ১৪,৭৪৯ জন পুরুষ ও ১৪,৫০১ জন নারী৷ অর্থাৎ প্রতিহাজার পুরুষে ৯৮৩ জন নারীর বাস৷ মোট পরিবার সংখ্যা ৭,৪৮৮ টি৷ ছয় বছর অনূর্ধ্ব শিশু সংখ্যা ৩,০৮২, যা মোট জনসংখ্যার ১০.৫৪ শতাংশ৷ পীর্কনকরনাইয়ের মোট সাক্ষরতার হার ৯২.০০ শতাংশ, যেখানে পুরুষ সাক্ষরতার হার ৯৫.৫৪ শতাংশ ও নারী সাক্ষরতার হার ৮৮.৪৭ শতাংশ৷ জনসংখ্যার ১৬.২ শতাংশ তফসিলি জাতি ও ০.৬০ শতাংশ তফসিলি উপজাতির অন্তর্ভুক্ত৷ "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।  "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।  "Census of India 2011: Data from the 2011 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০১১-১১-০১।  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।  https://www.census2011.co.in/data/town/803347-peerkankaranai-tamil-nadu.html https://www.censusindia.co.in/amp/towns/peerkankaranai-population-kancheepuram-tamil-nadu-803347
ফ্রান্স–ভারতের সম্পর্ক

ফ্রান্স–ভারত সম্পর্ক হল ফ্রান্স ও ভারতের দ্বিপাক্ষিক সম্পর্ক, দুটি দেশ ঐতিহ্যগতভাবে ঘনিষ্ঠ ও বন্ধুভাবাপন্ন। উভয় দেশের একে অপরের সাথে 'বিশেষ সম্পর্ক' রয়েছে, হডসন ইনস্টিটিউটের একজন গবেষক ২০১৯ সালের আগস্ট মাসে ফ্রান্সকে "ভারতের নতুন সেরা বন্ধু" হিসাবে অভিহিত করেন। উভয় রাষ্ট্রের বাণিজ্য সম্পর্কের এক শতাব্দী প্রাচীন ইতিহাস রয়েছে। সপ্তদশ শতাব্দী থেকে ১৯৫৪ সাল পর্যন্ত ফ্রান্স ভারতীয় উপমহাদেশে পনিবেশিক উপস্থিতি বজায় রেখেছিল; পুদুচেরি, এর প্রাক্তন ভারতীয় অঞ্চলগুলির মধ্যে অন্যতম এবং ফরাসি ভ্রমণকারীদের ভারতে জনপ্রিয় একটি পর্যটন কেন্দ্র। ১৯৯৯ সালে কৌশলগত অংশীদারত্ব প্রতিষ্ঠার সাথে সাথে, প্রতিরক্ষা, পারমাণবিকের শক্তি ও মহাকাশের মতো কৌশলগত ক্ষেত্রগুলিতে রাষ্ট্রীয় প্রধান/সরকার প্রধান স্তরে নিয়মিত উচ্চ-স্তরের বিনিময় ও ক্রমবর্ধমান বাণিজ্যিক বিনিময়ের মাধ্যমে দ্বিপাক্ষিক সহযোগিতার সকল ক্ষেত্রে গুরুত্বপূর্ণ অগ্রগতি হয়। ফ্রান্সই প্রথম দেশ, যেটি পারমাণবিক জ্বালানি সংস্থা ও নিউক্লিয়ার সাপ্লায়ার্স গ্রুপের দেওয়া মওকুফের পর ভারতের সাথে পরমাণু শক্তি নিয়ে একটি চুক্তি করে, ভারতকে আন্তর্জাতিক সম্প্রদায়ের সাথে পূর্ণ বেসামরিক পারমাণবিক সহযোগিতা পুনরায় চালু করতে সক্ষম করে। বাণিজ্য ও বিনিয়োগ, সংস্কৃতি, বিজ্ঞান ও প্রযুক্তি এবং শিক্ষার মতো ক্ষেত্রেও ক্রমবর্ধমান ও বিস্তৃত সহযোগিতা রয়েছে। আঞ্চলিক গণতন্ত্র দ্বারা নেতৃত্বাধীন ফ্রান্স বহুবিধ বিশ্বে ভারতের লক্ষ্যকে নিয়মিত সমর্থন করেছে। "Exploring the India-France 'special relationship'"।  উদ্ধৃতি ত্রুটি: <ref> ট্যাগ বৈধ নয়; best"friends" নামের সূত্রটির জন্য কোন লেখা প্রদান করা হয়নি
ভারত–যুক্তরাজ্যের সম্পর্ক

ভারত–যুক্তরাজ্য সম্পর্ক ভারত ও যুক্তরাজ্যের মধ্যে আন্তর্জাতিক সম্পর্ককে বোঝায়, যা ভারতীয়–ব্রিটিশ সম্পর্ক বা ইন্দো-ব্রিটিশ সম্পর্ক হিসাবেও পরিচিত। লন্ডনে ভারতের একটি হাই কমিশন এবং বার্মিংহাম ও এডিনবার্গে দুটি কনস্যুলেট রয়েছে। নতুন দিল্লিতে যুক্তরাজ্যের একটি হাই কমিশন এবং কলকাতা, মুম্বই, চেন্নাই, ব্যাঙ্গালোর ও হায়দরাবাদে মোট পাঁচটি উপ হাই কমিশন রয়েছে। উভয় রাষ্ট্রই কমনওয়েলথ অফ নেশনস-এর পূর্ণ সদস্য। যুক্তরাজ্যে ভারতীয়দের জনসংখ্যা ১.৫ মিলিয়নেরও বেশি। যুক্তরাজ্যের প্রাক্তন প্রধানমন্ত্রী ডেভিড ক্যামেরন ২০১০ সালে ভারতীয়–ব্রিটিশ সম্পর্ককে "নতুন বিশেষ সম্পর্ক" হিসাবে বর্ণনা করেন। টিউডর ইংল্যান্ড ও মুঘল ভারতের মধ্যে ১৬০০ সালে বাণিজ্য প্রতিষ্ঠিত হয়, যখন সম্রাট আকবরের মুঘল দরবারে প্রথম এলিজাবেথ কর্তৃক মূল্যবান উপহার প্রেরণের মধ্যমে নবগঠিত ইস্ট ইন্ডিয়া কোম্পানি একটি রাজকীয় সনদ লাভ করে। ১৭০৭ সালে মোঘল সম্রাট আওরঙ্গজেবের সময়ে, বিশ্বের জিডিপির ২৫ শতাংশ অংশীদারিত্বের সাথে ভারত শীর্ষস্থানীয় প্রস্তুতকারক বা উৎপাদক ছিল। ব্রিটিশরা ভারত ছাড়ার সময় বিশ্বের জিডিপিতে ভারতের অংশীদারতা ছিল ৪% এর কাছাকাছি। আঠারো শতকে ইস্ট ইন্ডিয়া কোম্পানি ভারতে আরও বেশি প্রভাব অর্জন করতে শুরু করে। ১৭৫৭ খ্রিষ্টাব্দে পলাশীর যুদ্ধ বাংলা বিজয়ের দিকে পরিচালিত করে এবং ১৮৫৭ সালে ভারতীয় রাজ্যের সাথে বিভিন্ন চুক্তি ও যুদ্ধের পরে (যেমন টিপু সুলতানের সাথে অ্যাংলো-মাইসোর যুদ্ধ, অ্যাংলো-মারাঠা যুদ্ধ ও অ্যাংলো-শিখ যুদ্ধ) ইস্ট ইন্ডিয়া কোম্পানি ভারতীয় উপমহাদেশের বেশিরভাগ অংশ নিয়ন্ত্রণ শুরু করে। ১৮৫৭ সালের ভারতীয় বিদ্রোহের পরে, যেখানে ভারতীয় সিপাহীরা তাদের ব্রিটিশ অফিসারদের বিরুদ্ধে বিদ্রোহ করেছিল, পরের বছর ইস্ট ইন্ডিয়া কোম্পানি বিলুপ্ত হয়ে যায়। ব্রিটিশ ইস্ট ইন্ডিয়া কোম্পানির সম্পদ এত বিশাল হয়ে উঠল যে ব্রিটিশ সরকার পদক্ষেপ নেওয়ার সিদ্ধান্ত নেয়। ভারত এশিয়া জুড়ে ব্রিটিশ সাম্রাজ্যের সম্প্রসারণের মূল ঘাঁটি হিসাবে কাজ করেছিল এবং সাম্রাজ্যের সবচেয়ে গুরুত্বপূর্ণ উপনিবেশ ও আয়ের প্রধান উৎস হিসাবে থাকে স্বাধীনতা পর্যন্ত। ১৮৭৬ সালে রানী ভিক্টোরিয়া ভারতের সম্রাট হন। একটি ছোট ব্যবসায়ের ঘাঁটি থেকেই ভারত ব্রিটিশ মুকুটের রত্নে পরিণত হয়েছিল। "Welcome to High Commission of India, London, UK"। www.hcilondon.gov.in। ১৫ জানুয়ারি ২০১৩ তারিখে মূল থেকে আর্কাইভ করা।  "British High Commission New Delhi"। ১৬ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০২১।  Morris, Chris (২৭ জুলাই ২০১০)। "Does India want a 'special relationship' with UK?"। BBC News।  Nelson, Dean (৭ জুলাই ২০১০)। "Ministers to build a new 'special relationship' with India"। The Daily Telegraph। ৭ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০২১।
ভারত–রাশিয়া সম্পর্ক

ভারত-রাশিয়ার সম্পর্ক হল ভারত ও রাশিয়ার মধ্যেকার দ্বিপাক্ষিক সম্পর্ক। ভারত ও সোভিয়েত ইউনিয়নের (ইউএসএসআর) মধ্যে শীতল যুদ্ধের সময় একটি দৃঢ় কৌশলগত, সামরিক, অর্থনৈতিক ও কূটনৈতিক সম্পর্ক ছিল। সোভিয়েত ইউনিয়নের বিচ্ছেদের পরে, রাশিয়া ভারতের সাথে তার ঘনিষ্ঠ সম্পর্ক উত্তরাধিকার সূত্রে পেয়েছিল, যার ফলস্বরূপ উভয় রাষ্ট্র একটি বিশেষ সম্পর্ক ভাগাভাগি করে নিয়েছে। রাশিয়া ও ভারত উভয়ই এই সম্পর্কটিকে একটি "বিশেষ ও অধিকারযুক্ত কৌশলগত অংশীদারিত্ব" হিসাবে অভিহিত করে। দেশগুলির স্ব স্ব নেতা, প্রধানমন্ত্রী নরেন্দ্র মোদী ও রাষ্ট্রপতি ভ্লাদিমির পুতিনের কারণে দ্বিপাক্ষিক সম্পর্কের আরও বৃদ্ধি ও উন্নতি ঘটেছে। সোচিতে ২০১৮ সালে তাদের মধ্যেকার একটি অনানুষ্ঠানিক বৈঠক অংশীদারিত্বকে ত্বরান্বিত করতে সাহায্য করে, ভারত ও রাশিয়ার মধ্যে মিথস্ক্রিয়া ও সহযোগিতার ভূমিকা প্রদর্শিত হয়। ঐতিহ্যগতভাবে, ইন্দো-রাশিয়ান কৌশলগত অংশীদারিত্বের পাঁচটি প্রধান উপাদান হল রাজনীতি, প্রতিরক্ষা, নাগরিক পারমাণবিক শক্তি, সন্ত্রাসবিরোধী সহযোগিতা ও মহাকাশ গবেষণার উপরে গড়ে উঠেছে। এই পাঁচটি প্রধান উপাদান রাশিয়াতে ভারতের প্রাক্তন পররাষ্ট্র সচিব রঞ্জন মাথাইয়ের দেওয়া ভাষণে তুলে ধরা হয়। তবে, সাম্প্রতিক বছরগুলিতে ষষ্ঠ উপাদান হিসাবে অর্থনীতির গুরুত্ব বেড়েছে, উভয় দেশই ২০২৫ সালের মধ্যে দ্বিপাক্ষিক বাণিজ্যে ৩০ বিলিয়ন মার্কিন ডলার পৌঁছানোর লক্ষ্যমাত্রা নির্ধারণ করেছে, ২০১৭ সালের হিসাবে রাষ্ট্র দুটির মধ্যকার দ্বিপাক্ষিক বাণিজ্যের পরিমাণ প্রায় ৯.৪ বিলিয়ন মার্কিন ডলার। এই লক্ষ্য অর্জনের জন্য, উভয় রাষ্ট্রই একটি নিখরচায় বাণিজ্য চুক্তি তৈরির দিকে তাকিয়ে রয়েছে। ২০১২ সালে উভয় দেশের দ্বিপাক্ষিক বাণিজ্য ২৪% এরও বেশি বৃদ্ধি পেয়েছে। Top Indian diplomat explains Russia's importance to India: Russia & India Report "Bilateral Relations: India-Russia Relations"। Embassy of India Moscow। ১ ডিসেম্বর ২০১৪। ২৭ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Narendra Modi-Vladimir Putin meet: India, Russia to explore oil and gas; aim for US$ 30 bn trade"। The Financial Express। ১২ ডিসেম্বর ২০১৪। সংগ্রহের তারিখ ৮ ফেব্রুয়ারি ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) http://tass.com/economy/1010809 "India asks Russia to fast-track free trade pact proposal"। timesofindia-economictimes। সংগ্রহের তারিখ ২৪ এপ্রিল ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "India, Russia mull free trade agreement"। সংগ্রহের তারিখ ২৪ এপ্রিল ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "India, Russia to negotiate on CECA with Customs Union"। Russia & India Report। ৩ এপ্রিল ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ভারত–জাপান সম্পর্ক

ভারত-জাপানের সম্পর্ক ঐতিহ্যগতভাবে সুদৃঢ়। ভারত ও জাপানের জনগণ মূলত বৌদ্ধধর্মের ফলস্বরূপ সাংস্কৃতিক আদান-প্রদানের কাজ করেছে, যা চীন ও কোরিয়া হয়ে ভারত থেকে পরোক্ষভাবে জাপানে ছড়িয়ে পড়ে। ভারত ও জাপানের জনগণ বৌদ্ধ ধর্মের ঐতিহ্য সহ সাধারণ সাংস্কৃতিক ঐতিহ্যের দ্বারা পরিচালিত এবং গণতন্ত্র, সহনশীলতা, বহুবিত্তবাদ ও উন্মুক্ত সমাজের আদর্শের প্রতি দৃঢ় প্রতিজ্ঞাবদ্ধ। ভারত, জাপান এশিয়ার দুটি বৃহত্তম ও প্রাচীনতম গণতন্ত্র, যার মধ্যে রাজনৈতিক, অর্থনৈতিক ও কৌশলগত স্বার্থের উচ্চতর সম্মিলন রয়েছে, একে অপরকে অংশীদার হিসাবে বৈশ্বিক ও আঞ্চলিক হুমকিসমূহে প্রতিক্রিয়া জানাতে দায়বদ্ধ ও সক্ষম। ভারত হল জাপানি সহায়তার বৃহত্তম প্রাপক এবং উভয় দেশের একটি বিশেষ সম্পর্কের দাপ্তরিক উন্নয়ন সহায়তা (ওডিএ) রয়েছে। ২০১৩ সাল পর্যন্ত ভারত ও জাপানের মধ্যে দ্বিপাক্ষিক বাণিজ্য দাঁড়িয়েছে ১৭.৬৩ বিলিয়ন মার্কিন ডলার। দ্বিতীয় বিশ্বযুদ্ধের সময় ভারতের ব্রিটিশ দখলদার ও জাপানের মধ্যে শত্রুতা ছিল, তবে ভারতের স্বাধীনতার পর থেকে দুই দেশের মধ্যে রাজনৈতিক সম্পর্ক বন্ধুত্বপূর্ণ রয়েছে। ইয়ামাহা, সনি, টয়োটা ও হোন্ডার মতো জাপানি সংস্থাগুলির ভারতে উৎপাদন কেন্দ্র রয়েছে। ২০১৩ সালের বিবিসি ওয়ার্ল্ড সার্ভিস পোল অনুসারে, ৪২% জাপানিরা মনে করেন যে ভারতের আন্তর্জাতিক প্রভাব মূলত ইতিবাচক, ৪% এটি নেতিবাচক হিসাবে বিবেচনা করেছে। PM'S ADDRESS TO JOINT SESSION OF THE DIET, Indian Prime Minister's Office, ১৪ ডিসেম্বর ২০০৬, সংগ্রহের তারিখ ১৪ নভেম্বর ২০০৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "2013 World Service Poll" (পিডিএফ), BBC, ১০ অক্টোবর ২০১৫ তারিখে মূল (পিডিএফ) থেকে আর্কাইভ করা, সংগ্রহের তারিখ ১৪ ফেব্রুয়ারি ২০২১ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
গলাচিপা সরকারি কলেজ

গলাচিপা সরকারি কলেজ বাংলাদেশের পটুয়াখালী জেলার গলাচিপা উপজেলার অন্তর্গত একটি সরকারি শিক্ষা প্রতিষ্ঠান। এই কলেজে উচ্চ মাধ্যমিক ও ডিগ্রি (পাস) শ্রেণিতে পাঠদান করা হয়। ১৯৬৯ সালে প্রতিষ্ঠানটি স্থাপিত করা হয়। শিক্ষার মানের দিক থেকে পটুয়াখালী জেলার মধ্যে প্রতিষ্ঠানটি অন্যতম একটি সেরা কলেজ। ১৯৬৯ খ্রিষ্টাব্দে স্থানীয় গণ্যমান্য মানুষের প্রচেষ্টায় কলেজটি প্রতিষ্ঠা করা হয়। ১৯৭২ সালে বি.এ (পাস) কোর্স ও ১৯৯৮ সালে স্নাতক শ্রেনী খোলা হয়। ১৯৮০ সালের ১ জানুয়ারি কলেজটিকে প্রথম এমপিওভুক্ত করা হয়। ২০১৮ সালের ৮ আগস্ট কলেজটি সরকারিকরণ করা হয়। বর্তমানে উক্ত কলেজে উচ্চ মাধ্যমিক ও ডিগ্রি (পাস) সকল শ্রেণীতে প্রায় ৪০০০ শিক্ষার্থী পড়াশোনা করছে। এইচএসসি একাদশ ও দ্বাদশ শ্রেণীতে মোট ৫টি শাখায় পড়াশোনা করার সুযোগ রয়েছে– বিজ্ঞান মানবিক ব্যবসায় শিক্ষা কারিগরি বিএম জাতীয় বিশ্ববিদ্যালের অধিভুক্ত ডিগ্রি (পাস) স্তর জাতীয় বিশ্ববিদ্যালের অধিভুক্ত ডিগ্রি (পাস) স্তরে মোট ৪টি ক্যাটাগরিতে পড়াশোনা করার সুযোগ রয়েছে– বিএ বিএসএস বিবিএস বিএসসি বাংলাদেশ উন্মুক্ত বিশ্ববিদ্যালের অধীনে ডিগ্রি স্তর বাংলাদেশ উন্মুক্ত বিশ্ববিদ্যালের অধীনে ডিগ্রি স্তরে মোট ২টি ক্যাটাগরিতে পড়াশোনা করার সুযোগ রয়েছে– বিএ বিএসএস বর্তমানে উক্ত কলেজ ক্যাম্পাসের মোট আয়তন ৯.৬৮ একর। ইউনিফর্ম হিসেবে ছাত্রদের সাদা জামা ও কালো প্যান্ট এবং মেয়েদের সাদা স্যালোয়ার কামিজ বা সাদা বোরকা পরিধান করতে হয় এবং ছেলে ও মেয়ে উভয়কে ইউনিফর্ম এর সাথে কলেজ ব্যাচ দেওয়া বাধ্যতামূলক। জাতীয় বিশ্ববিদ্যালয় বাংলাদেশ উন্মুক্ত বিশ্ববিদ্যালয় মাধ্যমিক ও উচ্চ মাধ্যমিক শিক্ষা বোর্ড, বরিশাল "অধ্যক্ষ পরিচিতি"। ১৪ জুন ২০২৪ তারিখে মূল থেকে আর্কাইভ করা। সংগ্রহের তারিখ ১৫ জুন ২০২৪।  "গলাচিপা সরকারি কলেজ"। সংগ্রহের তারিখ ১৫ জুন ২০২৪।  "প্রতিষ্ঠান সম্পর্কে"। সংগ্রহের তারিখ ১৪ জুন ২০২৪। [স্থায়ীভাবে অকার্যকর সংযোগ] "ইউনিফর্ম"। ১৪ জুন ২০২৪ তারিখে মূল থেকে আর্কাইভ করা। সংগ্রহের তারিখ ১৫ জুন ২০২৪।
জারেড আইজ্যাকম্যান

জারেড আইজ্যাকম্যান একজন আমেরিকান বিলিনিয়র(ধনকুবের) ব্যবসায়ী এবং বিমান চালক। তিনি পেমেন্ট প্রক্রিয়াজাতকারক প্রতিষ্ঠান শিফট৪ পেমেন্টস এর প্রতিষ্ঠাতা এবং প্রধান নির্বাহী কর্মকর্তা (সিইও)। আইজ্যাকম্যান নিউ জার্সিতে বড় হয়েছেন, যেখানে তিনি ফার হিলসের উচ্চ বিদ্যালয়ে পড়াশোনা করেছিলেন। তিনি ১৪ বছর বয়সে কম্পিউটার প্রযুক্তিগত পরিষেবা এবং মেরামতের কাজ শুরু করেছিলেন। দুইবছর পরে কাজের ফলস্বরূপ তার এক ক্লায়েন্ট তাকে একটি পূর্ণকালীন চাকরির অফার দিয়েছিল এবং তিনি চাকরিটি গ্রহণের জন্য হাই স্কুল ছেড়ে যাওয়ার সিদ্ধান্ত নিয়েছিলেন, এবং এরই সাথে জিইডি ডিপ্লোমা অর্জন করেছিলেন। ২০০৪ সালে আইজ্যাকম্যান বিমানের পাঠ গ্রহণ শুরু করেন এবং ২০০৯ সালে তিনি পুরো পৃথিবী প্রদক্ষিণ করার একটি বিশ্ব রেকর্ড তৈরি করেছিলেন। তিনি একাধিক সামরিক জেট বিমান চালাতে সক্ষম। ২০ এর দশকে তিনি অনেক বিমান প্রদর্শনীতে বিমান উড়েছেন, তবে ৩০ এর দশকে তেমন একটা বিমান উড়ান নি। তিনি বিবাহিত এবং তার ৭ বছর [কখন?] এবং ৪ বছর [কখন?] বয়সী দুইটি মেয়ে আছে। ২০০৫ সালে আইজ্যাকম্যান ইউনাইটেড ব্যাংক কার্ড নামে একটি খুচরা অর্থপ্রদান প্রক্রিয়াজাতকরণ কোম্পানি প্রতিষ্ঠা করেন। পরে এটিকে পেনসিলভেনিয়ায় অবস্থিত পয়েন্ট-সেল পেমেন্ট কোম্পানি হিসেবে হারবরটাচ নামকরণ করা হয়। ২০২০ সালে সংস্থাটির নাম পরিবর্তন করা হয়েছিল শিফট৪ পেমেন্টস, আইজ্যাকম্যান সিইও হিসাবে অব্যাহত রয়েছেন, এবং সংস্থাটি বাৎসরিক ২০০ বিলিয়ন মার্কিন ডলার পেমেন্ট প্রক্রিয়াজাত করেছে। Jared Isaacman bjtonline.com "Forbes profile: Jared Isaacman"। Forbes (ইংরেজি ভাষায়)। ১ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০২১।  Tognini, Giacomo (২০২০-১০-০৭)। "Meet The New Billionaire Who Dropped Out of High School and Flies Fighter Jets for Fun"। Forbes (ইংরেজি ভাষায়)। সংগ্রহের তারিখ ২০২১-০২-০১।  Segran, Elizabeth (২০১৫-০৪-১৩)। "Meet The Fighter-Jet-Flying 32-Year-Old On Top Of The Payments Industry"। Fast Company (ইংরেজি ভাষায়)। সংগ্রহের তারিখ ২০২০-০৮-২৩।  "Warren County pilot back at Morristown Airport after breaking world flight record"। New Jersey Local News। ১৫ এপ্রিল ২০০৯। সংগ্রহের তারিখ ২০২০-০৮-২৩।  Whitford, David (২৫ অক্টোবর ২০১৭)। "This Founder Owns the World's Largest Private Fleet of Fighter Jets—and That's Just One of His Companies"। Inc.com। সংগ্রহের তারিখ ২৩ আগস্ট ২০২০।  উইকিমিডিয়া কমন্সে জারেড আইজ্যাকম্যান সংক্রান্ত মিডিয়া রয়েছে। * উইকিমিডিয়া কমন্সে জারেড আইজ্যাকম্যান সম্পর্কিত মিডিয়া দেখুন।, a civilian aerobatics team sponsored by United Bank Card 2008/2009 World Record attempts website: http://SpeedAroundtheWorld.com ওয়েব্যাক মেশিনে আর্কাইভকৃত ১৯ ডিসেম্বর ২০০৮ তারিখে Tourist Biography: Jared Isaacman (Spacefacts)